બંધ, પાવર પ્રોજેક્ટ, મોટાં કારખાનાં કે રિફાઈનરીનું નિર્માણ જેવા મહત્ત્વાકાંક્ષી પ્રોજેક્ટનું નિર્માણ જ્યારે શરૂ થાય ત્યારે કોઈ ને કોઈ એનજીઓ આ યોજના સામે વિરોધ નોંધાવતી હોય છે. જમીન ફાળવણી, વિસ્થાપિતોનું પુનઃવસન, પર્યાવરણીય અસરો તેમજ સ્થાનિકોને મળનારી રોજગારી વગેરે જેવા મુદ્દાઓને લઈને આ એનજીઓ પોતાનો પક્ષ રાખતી હોય છે, જે વાજબી કહી શકાય. કેટલાંક કિસ્સાઓમાં આ વિરોધ પર પણ શંકાઓના પ્રશ્નો ઊઠતા હોય છે. જેમાં સૌથી પહેલુંં ઉદાહરણ ગુજરાતના નર્મદા પ્રોજેક્ટનું છે. આ પ્રોજેક્ટના વિકાસની ધીમી ગતિ કેટલાંક એનજીઓને જ આભારી છે.